               EUROOPA KOMISJON
            Brüssel,7.10.2021
            COM(2021) 618 final
            2021/0316(BUD)

            Ettepanek:
            EUROOPA PARLAMENDI JA NÕUKOGU OTSUS
            Globaliseerumisega Kohanemise Euroopa Fondi vahendite kasutuselevõtmise kohta (Hispaania taotlus – EGF/2021/001 ES/País Vasco metal)

               SELETUSKIRI

               ETTEPANEKU TAUST

               1.Globaliseerumisega Kohanemise Euroopa Fondist (edaspidi „EGF“) rahalise toetuse saamise suhtes kohaldatavad nõuded on sätestatud Euroopa Parlamendi ja nõukogu 28. aprilli 2021. aasta määruses (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013
                  1
                (edaspidi „EGFi määrus“).

               2.25. juunil 2021 esitas Hispaania taotluse EGF/2021/001 ES/País Vasco metal, et saada EGFist rahalist toetust seoses koondamistega NACE Revision 2 osa 25 (metalltoodete tootmine, v.a masinad ja seadmed) alla kuuluvas majandussektoris Hispaanias NUTS 2. tasandi piirkonnas País Vasco (ES21).

               3.Pärast taotluse hindamist otsustas komisjon kooskõlas kõikide EGFi määruse kohaldatavate sätetega, et EGFist rahalise toetuse andmise tingimused on täidetud.

               TAOTLUSE KOKKUVÕTE

                        EGFi taotlus

                        EGF/2021/001 ES/País Vasco metal

                        Liikmesriik

                        Hispaania

                        Asjaomased piirkonnad (NUTS
                           2
                         2. tasand)

                        País Vasco (ES21)

                        Taotluse esitamise kuupäev

                        25. juuni 2021

                        Taotluse kättesaamise kinnitamise kuupäev

                        28. juuni 2021

                        Lisateabe nõudmise kuupäev

                        9. juuli 2021

                        Lisateabe esitamise tähtaeg

                        30. juuli 2021

                        Hindamise lõpuleviimise tähtaeg

                        8. oktoober 2021

                        Sekkumiskriteerium

                        EGFi määruse artikli 4 lõike 2 punkt b

                        Asjaomaste ettevõtjate arv

                        6

                        Majandussektor(id)

                        (NACE Revision 2 jagude järgi)
                           3

                        osa 25 (metalltoodete tootmine, v.a masinad ja seadmed),

                        Vaatlusperiood (kuus kuud)

                        2. juuni 2020 – 2. detsember 2020

                        Vaatlusperioodil tehtud koondamiste arv

                        491

                        Sihtrühma kuuluvate toetusesaajate koguarv

                        300

                        Individuaalsete teenuste eelarve (eurodes)

                        1 384 950

                        EGFi rakendamise eelarve
                           4
                         (eurodes)

                        0 044 000

                        Kogueelarve (eurodes)

                        1 428 950

                        EGFi toetus (85 %) (eurodes)

                        1 214 607

               TAOTLUSE HINDAMINE

               Menetlus

               4.Hispaania esitas taotluse EGF/2021/001 ES/País Vasco metal 25. juunil 2021, s.t 12 nädala jooksul alates EGFi määruse artiklis 4 sätestatud sekkumiskriteeriumide täitmise kuupäevast
                  5
               . Komisjon kinnitas taotluse kättesaamist 28. juunil 2021 ja palus Hispaanialt lisateavet 9. juulil 2021. Lisateave esitati 15 tööpäeva jooksul alates teabenõude esitamise kuupäevast. Täieliku taotluse saamisest alates arvestatav 50 nädala pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 8. oktoobril 2021.

               Taotluse rahastamiskõlblikkus

               Asjaomased ettevõtjad ja toetusesaajad

               5.Taotlus puudutab 491 koondatud töötajat, kelle tegevus NACE Revision 2 osa 25 (metalltoodete tootmine, v.a masinad ja seadmed) alla kuuluvas majandussektoris on lõppenud; neist 192 vabastati töölt kollektiivse koondamise käigus, millest ametiasutusi teavitati. Kollektiivsed koondamised puudutavad kokku 6 ettevõtet
                  6
               . Koondamised toimusid NUTS 2. tasandi piirkonnas País Vasco (ES21).

               Sekkumiskriteeriumid

               6.Hispaania esitas taotluse EGFi määruse artikli 4 lõike 2 punkti b kohase sekkumiskriteeriumi alusel, mille alusel on fondist toetuse saamise tingimuseks vähemalt 200 töötaja koondamine kuuekuulise vaatlusperioodi jooksul ettevõtetes, mis tegutsevad samas NACE Revision 2 jao majandussektoris ja asuvad liikmesriigi NUTSi 2. tasandi ühes piirkonnas või kahes külgnevas piirkonnas. NUTS 2. tasandi piirkonnas País Vasco (ES21) koondati 491 töötajat.

               7.Taotluse aluseks olev kuuekuuline vaatlusperiood on ajavahemik alates 2. juunist 2020 kuni 2. detsembrini 2020.

               Koondamiste ja tegevuse lõpetamise juhtude arvutamine

               8.Koondatud töötajate tegevuse lõpetamine vaatlusperioodil on arvutatud järgmiselt:

               –192 töötajat alates kuupäevast, mil tööandja teavitas vastavalt nõukogu direktiivi 98/59/EÜ
                  7
                artikli 3 lõikele 1 pädevat asutust kirjalikult kavandatavast kollektiivsest koondamisest. Hispaania on enne komisjoni hindamise lõpetamise kuupäeva kinnitanud, et need 192 töötajat on tõepoolest koondatud;

               –299 töötajat koondati kuupäevast, mil tööandja esitas töötajale individuaalse teate koondamise või töölepingu lõpetamise kohta.

               Rahastamisnõuetele vastavad toetusesaajad

               9.Rahastamisnõuetele vastavate toetusesaajate koguarv on seega 491.

               Koondamised ja tegevuse lõpetamise põhjustanud sündmuste kirjeldus

               10.Koondamised on tingitud COVID-19 pandeemia põhjustatud majanduskriisist.

               11.Hispaania kehtestas 2020. aasta teises kvartalis ranged liikumispiirangud, mis vähendasid mittehädavajalikku majandustegevust ja teenusteosutamist ning andsid tugeva hoobi metallisektori tegevusele. Liikumispiirangute leevenedes seisis metallitööstus silmitsi muude pandeemiast põhjustatud probleemidega, nagu tarnete ja tooraine nappus, raskused ruumide kohandamisel COVID-19 nõuetele, nakatumine, töötajate isoleerimine ning liikuvusega seotud probleemid.

               12.Confemetali
                  8
                andmetel on pandeemial olnud suur mõju metallisektori ettevõtete tegevusele ja käibele, mis on omakorda põhjustanud probleeme tööhõives ja ettevõtete likviidsuses (maksehäired, juurdepääs krediidile jne).

               13.2020. aastal vähenes 18 % metalliettevõttes tootmine eelmise aastaga võrreldes rohkem kui 50 %. 16 % ettevõtte käive vähenes enam kui 50 %. Kolmandiku metalliettevõtete toodang ja käive vähenesid 30–50 %
                  9
               .

               14.Metalltoodete sektori tootmis, käibe- ja hinnaindeksid vähenesid 2020. aastal eelmise aastaga võrreldes kõigis kvartalites.

                        2019

                        2020

                        1. kvartal

                        2. kvartal

                        3. kvartal

                        4. kvartal

                        1. kvartal

                        2. kvartal

                        3. kvartal

                        4. kvartal

                        Tootmisindeks (IPIMET)

                        6,4

                        4,5

                        1,9

                        3,6

                        -9,4

                        -32,9

                        -8,2

                        -2,7

                        Metallitööstuse käibeindeks (ICNMET)

                        4,9

                        2,8

                        -0,7

                        1,6

                        -10,4

                        -34,5

                        -8,5

                        -3,9

                        Tööstushinnaindeks (IPRIMET)

                        1,3

                        0,9

                        0,4

                        0,2

                        -0,3

                        -0,7

                        -0,5

                        0,2

               Allikas: Confemetal
                  10

               15.Majandustegevuse ja käibe vähenemine tõi kaasa koondamised. Hoolimata lühendatud tööaja kavade
                  11
                laialdasest kasutamisest viidi koondamisi läbi 14 %metallisektori ettevõtetest, mis mõjutas 10,6 % nende tööjõust
                  12
               . Käesoleva taotlusega seotud koondamised algasid 2020. aasta teises kvartalis.

               Koondamiste eeldatav mõju kohalikule, piirkondlikule või riigi majandusele ja tööhõivele

               16.Baskimaal moodustab metalltoodete sektor 27,4 % selle tootmisharu kogulisandväärtusest. Tööstusharu suhteline osakaal kogu piirkondlikus kogulisandväärtuses on ligikaudu 24 %. Riiklikul tasandil moodustab tootmisharu kogulisandväärtus 14,5 %
                  13
                kogulisandväärtusest, samas kui EL 28 keskmine on 18,8 %
                  14
               .

               17.Oma suure osakaalu tõttu piirkondlikus majanduses on probleemid metalltoodete sektoris avaldanud märkimisväärset mõju piirkondlikule majandusele ja tööhõivele. 2020. aasta alguses selles sektoris töötuse määr vähenes eelmise aastaga võrreldes. Alates 2020. aasta märtsist muutus see suundumus pandeemia tõttu aga drastiliselt. 2020. aasta augustis oli töötuid 25 %
                  15
                rohkem kui kuus kuud varem. Töökohtade kadumine tööstuses on olnud suurem kui kõigis teistes sektorites kokku.

               Töötus Baskimaal 2020. aastal
                  (võrreldes eelmise aastaga)
                  (%)

               Allikas: Lanbide - Servicio Vasco de Empleo
                  16

               18.Kuigi 2021. aasta jaanuarist maini on registreeritud töötus vähenenud (6,21 %), on see siiski 4,6 % suurem kui enne pandeemiat
                  17
               . Lisaks ei too taastumine kasu kõigile rühmadele võrdselt. 2021. aasta mais moodustas pikaajaline töötus kogu töötusest 55,6 % (3,6 protsendipunkti võrra rohkem kui 2021. aasta jaanuaris) ning põhiharidusega või sellest madalama haridusega töötute osakaal oli 60,8 % (1,1 protsendipunkti võrra rohkem kui jaanuaris).

               Muutusteks ja restruktureerimiseks valmisolekut käsitleva ELi kvaliteediraamistiku kohaldamine

               19.Hispaania on EGFi toetuse taotluses kirjeldanud, kuidas on võetud arvesse muutusteks ja restruktureerimiseks valmisolekut käsitlevas ELi kvaliteediraamistikus esitatud soovitusi. Hispaania tõstab esile Baskimaa kutseõppekava, Baskimaa tööhõivestrateegia ja keskkonnahoidlike töökohtade programmi põhimõtteid. Tööstuse seirekeskus jälgib majandusolukorda. HOBETUZ (Baskimaa kutsealase täiendõppe sihtasutus) pakub koolitust aktiivses tööhõives olevatele inimestele, ning AukerabeRRi
                  18
                on 2021. aastal käivitatud uus töökohavahetuse programm, mille eesmärk on kriisis olevatest majandussektoritest koondatud töötajate ümberõpe ja ümberpaigutamine. Mõlemad on osa Baskimaa riikliku tööhõiveameti Lanbide struktuurist. Sotsiaalpartnerite kaasamine tagatakse nende esindatusega Lanbide’i juhatuses, mis koosneb piirkondliku valitsuse, ametiühingute ja tööandjate organisatsioonide esindajatest.

               20.Koondatud töötajate abistamiseks juba võetud meetmetega seoses on Hispaania märkinud, et Lanbide (País Vasco riiklik tööhõiveamet) on andnud töötajatele juurdepääsu oma üldteenustele. Töötajaid teavitati ka sellest, et neil on õigus osaleda AukerabeRRi katseprogrammis. 178 töötajat, kellel on õigus osaleda töökohavahetuse programmides
                  19
               , on need juba läbinud.

               Vastastikune täiendavus liikmesriikide või liidu vahenditest rahastatavate meetmetega

               21.Hispaania on kinnitanud, et EGFist rahalist toetust saavad eespool kirjeldatud meetmed ei saa toetust liidu muudest rahastamisvahenditest.

               22.Individuaalsete teenuste kooskõlastatud pakett täiendab meetmeid, mida rahastatakse muudest riiklikest või ELi fondidest nagu AukerabeRRi või juba nimetatud töökohavahetuse kavad.

               Konsulteerimine sihtrühma kuuluvate toetusesaajate või nende esindajatega või sotsiaalpartneritega ning kohalike ja piirkondlike omavalitsustega

               23.Hispaania teatas, et kooskõlastatud individuaalsete teenuste pakett on koostatud sotsiaalpartneritega konsulteerides. Taotluse, mida oli varem mitmel tehnilisel koosolekul arutatud, kinnitas Lanbide’i juhatus 2. juulil 2021 toimunud koosolekul.

               24.19. jaanuaril ja 2. veebruaril 2021 toimusid lisakohtumised äriühingutega Federación Vizcaína de Empresas del Metal (Biskaia metalliettevõtjate liit), Asociación de Empresas de Guipúzcoa – ADEGI (Gupúzcoa ettevõtjate ühendus) ja SEA-Empresas Alavesas (Alava ettevõtjate ühendused). Kõik need tööandjate organisatsioonid ja asjaomased klastrite liidud
                  20
                andsid ettepaneku koostamisse oma panuse.

               Sihtrühma kuuluvad toetusesaajad ja kavandatud meetmed

               Sihtrühma kuuluvad toetusesaajad

               25.Meetmetes osalevate koondatud töötajate hinnanguline arv on 300. Need töötajad jagunevad soo, kodakondsuse ja vanuse alusel järgmiselt.

                        Kategooria

                        Eeldatavate toetusesaajate arv

                        Sugu:

                        Mehed:

                        265

                        (88,3 %)

                        Naised:

                        35

                        (11,7 %)

                        Mittebinaarsed inimesed

                        0

                        (0,0 %)

                        Vanuserühm

                        nooremad kui 30-aastased:

                        22

                        (7,3 %)

                        30–54aastased:

                        216

                        (72,0 %)

                        Üle 54-aastased:

                        62

                        (20,7 %)

                        Haridustase

                        Põhiharidus või sellest madalam haridus
                           21

                        107

                        (35,7 %)

                        Keskharidus
                           22
                         või keskharidusjärgne haridus
                           23

                        68

                        (22,6 %)

                        Kolmanda taseme haridus
                           24

                        125

                        (41,7 %)

               Kavandatud meetmed

               26.Koondatud töötajatele osutatavad individuaalsed teenused koosnevad järgmistest meetmetest.

               –Üldised teabe-, tervitus- ja profileerimissessioonid: Teabesessioon on esimene meede, mida pakutakse kõigile sihtrühma kuuluvatele toetusesaajatele ja mille käigus jagatakse neile üldteavet pakutavate kutsenõustamis- ja koolitusprogrammide ning stiimulite kohta. Individuaalsed teabetunnid hõlmavad osaleja profiilianalüüsi ja sellise nõustaja määramist, kes teda kogu tööturule naasmise protsessis nõustab.

               –Kutsenõustamist pakutakse kollektiivsete ja individuaalsete koolituste kaudu.

               –Aktiivne abi töö otsimisel, sealhulgas tööotsingu- ja värbamisprotsesse käsitlevad õpikojad, kohalike ja piirkondlike töövõimaluste aktiivne otsimine ning töövahendus.

               –Ettevõtlusega alustamise toetus Füüsilisest isikust ettevõtjaks hakkamisest huvitatud töötajatele pakutakse individuaalset juhendamist ja koolitust, mis võib hõlmata planeerimist, teostatavusuuringute läbiviimist, äriplaanide koostamist, abi rahastamisvõimaluste väljaselgitamisel jne.

               –Ettevõtte asutamise toetus: Töötajad, kes asutavad oma ettevõtte või alustavad tegevust füüsilisest isikust ettevõtjana, saavad ettevõtte asutamiseks toetust kuni 8 000 eurot.

               –Koolitamine: See hõlmab 1) koolitust, mis käsitleb põhi- ja horisontaalseid pädevusi nagu digioskused, kvaliteedijuhtimine, kutsealaste riskide ärahoidmine jne; 2) kutsealane ümberõpe —isikutele, kes otsustavad oma tööelu jätkata muus sektoris kui metallitööstus—, näiteks logistika, laohalduse, ehituse ja energiatõhususe, toiduainetööstuse, linnaliste ja tööstusjäätmete käitlemise, eakate harrastustegevuse jms alal; 3) kutsealane täiendõpe, metallisektoris vajalike oskuste omandamiseks, näiteks 3D-CAD-
                  25
               põhine montaaž ja komponentide modelleerimine; arvjuhtimisega tööriistade programmeerimine (CNC)
                  26
               ; CATIA
                  27
               -põhine mehaaniline konstrueerimine; kahveltõstukid, sildkraanad ja tõsteplatvormid; lehtmetalli ja katelde tootmine; keevitamine (oksüpõletiga keevitamine, poolautomaatne keevitamine, TIG-keevitus
                  28
                jne); masintöötlemine laastude eemaldamise, abrasiivtöötlemise, deformatsioonitöötluse jms teel; ning 4) töökohapõhine kutseõpe, mis on mõeldud selliste vabade töökohtade täitmiseks, mille jaoks puuduvad sobivad kandidaadid. Pärast koolituse edukat läbimist pakutakse asjaomasele töötajale töölepingut.

               –Osalemis-, tööotsimis- ja koolitustoetus. Kõigil individuaalses reisikavas kindlaks määratud individuaalstel nõustamissessioonidel osalejate jaoks on ette nähtud kuni 300 euro suurune osalemistoetus. Meetmes „Aktiivse tööotsimise toetamine“ aktiivselt osalevad või koolituse läbinud töötajad saavad ühekordselt 400 eurot.

               27.Meetmed pidid olema kooskõlas Hispaania ringmajanduse strateegiaga
                  29
               . Koolitus aitab kaasa digipöördele selles tööstusharus. Digioskuste koolituse sisu kindlaksmääramisel on arvesse võetud DESI 2020. aasta aruande
                  30
                järeldusi. Kooskõlas EGFi määruse artikli 7 lõikega 2 aitab meetmepakett levitada digitööstuse ajastul ressursitõhusas majanduses nõutavaid horisontaalseid oskusi.

               28.Eespool kirjeldatud kavandatud individuaalsete teenuste kooskõlastatud pakett kujutab endast aktiivseid tööturumeetmeid, mis on EGFi määruse artikli 7 kohaselt rahastamiskõlblikud. Need kavandatud meetmed ei asenda passiivseid sotsiaalkaitsemeetmeid.

               29.Hispaania esitas teabe meetmete kohta, mida asjaomased ettevõtjad peavad võtma liikmesriigi õiguse või kollektiivlepingute kohaselt. Nad on kinnitanud, et EGFi rahaline toetus ei asenda ühtegi niisugust meedet.

               Hinnanguline eelarve

               30.Hinnangulised kogukulud on 1 428 950 eurot, mis sisaldab individuaalsete teenuste kulusid summas 1 384 950 eurot ning ettevalmistus-, haldus-, teavitamis- ja reklaami- ning kontrolli- ja aruandluskulusid summas 44 000 eurot.

               31.EGFist taotletud rahalise toetuse kogusumma on 1 214 607 eurot (85 % kogukuludest).

               32.Riiklikku eel- või kaasrahastust pakub Baskimaa riiklik tööhõiveamet Lanbide.

                        Meetmed

                        Osalejate hinnanguline arv

                        Hinnanguline kulu osaleja kohta
                        (eurodes)
                           31

                        Hinnanguline kogukulu

                        (eurodes)
                           32

                        Individuaalsed teenused (EGFi määruse artikli 7 lõike 2 punktide a ja c kohased meetmed)

                        Üldine teavitamine. Tervitus- ja profileerimissessioonid
                           (Difusión y presentación del proyecto. Acogida)

                        300

                        406

                        121 800

                        Kutsenõustamine
                           (Asesoramiento y orientación laboral)

                        300

                        455

                        136 500

                        Aktiivse tööotsimise toetamine
                           (Apoyo a la búsqueda de empleo)

                        280

                        750

                        210 000

                        Ettevõtlusega alustamise toetus
                           (Apoyo a personas emprendedoras)

                        20

                        1 838

                        36 750

                        Ettevõtluse alustamise toetus
                           (Ayuda al emprendimiento)

                        10

                        8 000

                        80 000

                        Koolitus
                           (Desarrollo profesional y prácticas en empresas)

                        300

                        1 486

                        445 900

                        Vahesumma a:

                        protsent individuaalsete teenuste paketist

                        –

                        1 030 950

                        (74,44 %)

                        Toetused ja stiimulid (EGFi määruse artikli 7 lõike 2 punkti b kohased meetmed)

                        Stiimulid
                           (Ayuda por la participación)

                        300

                        1 180
                           33

                        354 000

                        Vahesumma b:

                        protsent individuaalsete teenuste paketist

                        –

                        354 000

                        (25,56 %)

                        EGFi määruse artikli 7 lõike 5 kohased tegevused

                        1. Ettevalmistav tegevus

                        –

                        3 000

                        2. Haldamine

                        –

                        3 000

                        3. Teavitamine ja reklaam

                        –

                        3 000

                        4. Kontroll ja aruandlus

                        –

                        35 000

                        Vahesumma c:

                        protsent kogukuludest:

                        –

                        44 000

                        (3,08 %)

                        Kogukulu (a + b + c):

                        –

                        1 428 950

                        EGFi toetus (85 % kogukuludest)

                        –

                        1 214 607

               33.Tabelis esitatud EGFi määruse artikli 7 lõike 2 punkti b kohaste meetmetega seotud kulud ei ületa 35 % individuaalsete teenuste kooskõlastatud paketi kogukuludest. Hispaania kinnitas, et nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitustegevuses.

               34.Hispaania kinnitas ka, et füüsilisest isikust ettevõtjate ja selliste isikute puhul, kes on alustanud tegevust ettevõtjana või kes on ettevõtte üle võtnud, ei ületa investeeringud 22 000 eurot ühe toetusesaaja kohta.

               Kulude rahastamiskõlblikkuse periood

               35.Hispaania hakkas sihtrühma kuuluvatele toetusesaajatele individuaalseid teenuseid osutama 11. juunil 2021. Seega võib kõnealuste meetmetega seotud kulude katteks saada EGFist rahalist toetust alates 11. juunist 2021 kuni 24 kuu möödumiseni rahastamisotsuse jõustumise kuupäevast.

               36.Hispaania hakkas EGFi rakendamisega seotud halduskulusid kandma 1. veebruaril 2021. Järelikult on ettevalmistus-, haldus-, teavitamis- ja reklaami- ning kontrolli- ja aruandluskulud EGFi rahalise toetuse jaoks rahastamiskõlblikud alates 1. veebruarist 2021 kuni 31 kuu möödumiseni rahastamisotsuse jõustumise kuupäevast.

               Haldus- ja kontrollisüsteemid

               37.Taotlus sisaldab juhtimis- ja kontrollisüsteemi kirjeldust, milles on täpsustatud asjaomaste asutuste vastutusalad. Hispaania on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Euroopa Sotsiaalfondist rahastatavaid meetmeid. Lanbide tegutseb korraldusasutuse vahendusasutusena.

               Asjaomase liikmesriigi kohustused

               38.Hispaania esitas kõik vajalikud kinnitused seoses järgmisega:

               –kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja diskrimineerimiskeelu põhimõtteid;

               –liikmesriigi ja ELi õigusaktides sätestatud nõuded kollektiivse koondamise kohta on täidetud;

               –töötajaid koondanud ettevõtjad, kes on pärast koondamisi tegevust jätkanud, on täitnud oma juriidilised kohustused ning on oma töötajate eest hoolt kandnud;

               –hoitakse ära topeltrahastamist,

               –EGFi rahaline toetus vastab liidu riigiabi menetlus- ja materiaalõiguse normidele.

               MÕJU EELARVELE

               Eelarvet käsitlev ettepanek

               39.EGFi toetus ei ületa iga-aastast maksimumsummat 186 miljonit eurot (2018. aasta hindades), nagu on ette nähtud nõukogu 17. detsembri 2020. aasta määruse (EL, Euratom) 2020/2093 (millega määratakse kindlaks mitmeaastane finantsraamistik aastateks 2021–2027)
                  34
                artiklis 8.

               40.Olles hinnanud taotlust EGFi määruse artikli 13 lõigetes 1 ja 2 sätestatud tingimuste alusel ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotlusele rahalise toetuse andmiseks võetaks kasutusele EGFi vahendeid 1 214 607 euro suuruses summas, mis moodustab 85 % kavandatud meetmete kogukuludest.

               41.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 16. detsembri 2020. aasta institutsioonidevahelise kokkuleppe (Euroopa Parlamendi, Euroopa Liidu Nõukogu ja Euroopa Komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, samuti uute omavahendite, sealhulgas uute omavahendite kasutuselevõtmise suunas liikumise tegevuskava kohta)
                  35
                punktis 9.

               Seotud õigusaktid

               42.EGFi kasutuselevõtmise otsust käsitleva ettepaneku tegemisega samal ajal esitab komisjon Euroopa Parlamendile ja nõukogule ettepaneku 1 214 607 euro ümberpaigutamiseks asjakohasele eelarvereale.

               43.EGFi kasutuselevõtmise otsuse ettepaneku vastuvõtmisega samal ajal võttis komisjon vastu otsuse rahalise toetuse kohta, mis on rahastamisotsus finantsmääruse
                  36
                artikli 110 tähenduses. Rahastamisotsus jõustub päeval, mil Euroopa Parlament ja nõukogu teavitavad komisjoni eelarvevahendite ümberpaigutamise heakskiitmisest.

               2021/0316 (BUD)

               Ettepanek:

               EUROOPA PARLAMENDI JA NÕUKOGU OTSUS

               Globaliseerumisega Kohanemise Euroopa Fondi vahendite kasutuselevõtmise kohta (Hispaania taotlus – EGF/2021/001 ES/País Vasco metal)

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 28. aprilli 2021. aasta määrust (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013
                  37
               , eriti selle artikli 15 lõiget 1,

               võttes arvesse 16. detsembri 2020. aasta institutsioonidevahelist kokkulepet Euroopa Parlamendi, Euroopa Liidu Nõukogu ja Euroopa Komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava
                  38
               , ja eriti selle punkti 9,

               võttes arvesse Euroopa Komisjoni ettepanekut

               ning arvestades järgmist:

               (1)Globaliseerumisega Kohanemise Euroopa Fondi (EGF) eesmärk on näidata üles solidaarsust ning edendada inimväärset ja kestlikku tööhõivet liidus, toetades suurte restruktureerimiste käigus koondatud töötajaid ja tegevuse lõpetanud füüsilisest isikust ettevõtjaid ning aidates neil võimalikult kiiresti saada uuesti inimväärset ja kestlikku tööd.

               (2)Nõukogu määruse (EL, Euratom) 2020/2093
                  39
                artikli 8 kohaselt ei tohi EGFist antav toetus ületada iga-aastast maksimumsummat, milleks on 186 miljonit eurot (2018. aasta hindades).

               (3)25. juunil 2021 esitas Hispaania taotluse, et saada EGFist rahalist toetust seoses koondamistega Euroopa Liidu majanduse tegevusalade statistilise klassifikaatori (NACE)
                  40
                Revision 2 osa 25 (metalltoodete tootmine, v.a masinad ja seadmed) alla kuuluvas majandussektoris Hispaanias ühise statistiliste territoriaalüksuste liigituse (NUTS)
                  41
                2. tasandi piirkonnas País Vasco (ES21). Taotluse kohta esitati lisateavet vastavalt määruse (EL) nr 2021/691 artikli 8 lõikele 5. Taotlus vastab määruse (EL) nr 2021/691 artiklis 13 EGFilt rahalise abi saamiseks ette nähtud tingimustele.

               (4)Seega tuleks võtta kasutusele EGFi vahendid, et anda Hispaania ametiasutuste taotluse alusel rahalist toetust summas 1 214 607 eurot.

               (5)Selleks et EGFi vahendeid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast,

               ON VASTU VÕTNUD KÄESOLEVA OTSUSE:

               Artikkel 1

               Liidu 2021. aasta üldeelarvest võetakse Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 1 214 607 eurot.

               Artikkel 2

               Käesolev otsus jõustub Euroopa Liidu Teatajas avaldamise päeval. Seda kohaldatakse alates [vastuvõtmise kuupäev]
                  42*.

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)

                        ELT L 153, 3.5.2021, lk 48.

                     (2)

                        Komisjoni 8. augusti 2019. aasta delegeeritud määrus (EL) 2019/1755, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid. ELT L 270, 24.10.2019, 1–56.

                     (3)

                        ELT L 393, 30.12.2006, lk 1.

                     (4)

                        Kooskõlas määruse (EL) nr 2021/691 artikli 7 viienda lõiguga.

                     (5)

                        12 nädala pikkune tähtaeg peatati ajavahemikul 1. jaanuarist 2021 kuni 3. maini 2021 vastavalt määruse (EL) 2021/691 artikli 8 lõikele 2.

                     (6)

                        Auxiliar Troquelería SL, Calderería del Oria, Matricería Deusto, Mecanizados de la Industria Vasca SLU, Taller Mecanizado Pablo López Lacalle SL, Tratamientos Superficiales Iontech SA.

                     (7)

                        Nõukogu 20. juuli 1998. aasta direktiiv 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta (EÜT L 225, 12.8.1998, lk 16).

                     (8)

                        Confemetal on Hispaania metallitööstuse organisatsioonide liit, mis esindab ligikaudu 220 000 ettevõtet ja rohkem kui poolteist miljonit töötajat.

                     (9)

                  Aruanne COVID-19 majandusliku mõju kohta metallisektorile.
                   Oktoober 2020
                  - https://atra.gal/files/noticias/Archivos_3680.pdf

                     (10)

                        Confemetal. Igakuine uudiskiri nr 185 ja nr 197

                     (11)

                        Lühendatud tööaja kavasid kohaldas 60 % ettevõtetest ja pooled sektori töötajatest (56,71 %) töötasid lühendatud tööajaga.

                     (12)

                  Aruanne COVID-19 majandusliku mõju kohta metallisektorile.
                   Oktoober 2020
                  - https://atra.gal/files/noticias/Archivos_3680.pdf

                     (13)

                  https://es.statista.com/estadisticas/1220166/porcentaje-del-vab-total-en-espana-por-sector/

                     (14)

                  https://www.eustat.eus/elementos/El-32-del-VAB-industrial-esta-generado-por-sectores-de-nivel-tecnologico-alto-o-medio-alto-en-2019/not0018911_c.html

                     (15)

                  Avance de los datos del mercado laboral del año 2020
                   (2020. aasta tööturuandmed).

                     (16)

                  Avance de los datos del mercado laboral del año 2020
                   (2020. aasta tööturuandmed).

                     (17)

                        Veebruar 2020.

                     (18)

                  https://www.lanbide.euskadi.eus/general/-/aukeraberri/

                     (19)

                        Vähemalt 50 töötajat koondanud ettevõtetel on seadusest tulenev kohustus pakkuda töökohavahetuse programme. Need programmid kestavad kuus kuud ning peavad pakkuma töötajatele abi töö otsimisel, kutsenõustamist ja koolitust. Matricería Deusto 178 koondatud töötajal oli õigus osaleda töökohavahetuse programmis.

                     (20)

                  Eraikune
                   (Baskimaa ehitusklaster) koosolek toimus 26. jaanuaril 2021,

                  GAIA
                   (Baskimaa teadmus- ja rakendustehnoloogiatööstuste ühendus) ja

                  Aclima
                   (Baskimaa keskkonnaklaster) koosolek toimus 27. jaanuaril 2021,

                  ACICAE
                   (Baskimaa autotööstuse klaster) koosolek toimus 28. jaanuaril 2021,

                  Clúster Energía
                   (Baskimaa energiaklaster) koosolek toimus 2. veebruaril 2021,

                  AFM
                   (kõrgtehnoloogilise tootmise klaster) koosolek toimus 3. märtsil 2021, ja

                  HEGAN
                   (Baskimaa lennundusklaster) koosolek toimus 4. märtsil 2021.

                     (21)

                        ISCED 0–2

                     (22)

                        ISCED 3

                     (23)

                        ISCED 4

                     (24)

                        ISCED 5-8

                     (25)

                        Raalprojekteerimine (CAD).

                     (26)

                        Tootjad kasutavad CNC-programmeerimist (computer numerical control programming) tööpingi programmijuhiste koostamiseks.

                     (27)

                        CATIA (arvutipõhine kolmemõõtmeline interaktiivne rakendus) on raalprojekteerimise (CAD), raaltootmise (CAM), raal-tehnoanalüüsi (CAE), toodete elutsükli haldamise (PLM) ja 3D mitmeplatvormiline tarkvarakomplekt.

                     (28)

                        Volfram-inertgaas.

                     (29)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (30)

                  https://digital-strategy.ec.europa.eu/en/policies/desi

                     (31)

                        Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks nagu Hispaania ametiasutuste esitatud taotluses.

                     (32)

                        Ümardamise tõttu ei ole kogusumma päris täpne.

                     (33)

                        Meetme kulu osaleja kaupa on esitatud üksnes selgitaval eesmärgil. Stiimulite maksumus osaleja kohta sõltub iga töötaja konkreetsest olukorrast ja sellest, kas ta vastab eri liiki stiimulite saamise tingimustele.

                     (34)

                        ELT L 433, 22.12.2020, lk I/11.

                     (35)

                        ELT L 433, 22.12.2020, lk I/29.

                     (36)

                        Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193 30.7.2018, lk 1).

                     (37)

                        ELT L 153, 3.5.2021, lk 48.

                     (38)

                        ELT L 433, 22.12.2020, p. I/29

                     (39)

                        Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433I, 22.12.2020, lk 11).

                     (40)

                        Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1).

                     (41)

                        Komisjoni 8. augusti 2019. aasta delegeeritud määrus (EL) 2019/1755, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid. ELT L 270, 24.10.2019, 1–56.

                     (42)
                  *
                        Kuupäeva sisestab Euroopa Parlament enne ELTs avaldamist.